open-index/open-wikipedia-markdown huggingface dataset:
אופיר ליבשטיין

[250px|ממוזער|הנשיא [יצחק הרצוג נושא דברי הספד בהלווייתו של אופיר ליבשטיין, 18 באוקטובר 2023]]
250px|ממוזער|שמאל|ביתו של אופיר ליבשטיין היה ראש המועצה האזורית שער הנגב, נהרג בחילופי אש עם מחבלים בטבח בכפר עזה 
**אופיר ליבשטיין** (1 באוגוסט 1973, ג' באב ה'תשל"ג – 7 באוקטובר 2023, כ"ב בתשרי ה'תשפ"ד) היה ראש המועצה האזורית שער הנגב, מאז הבחירות ב-2018. נהרג בחילופי אש עם מחבלים בטבח בכפר עזה.

## ביוגרפיה
אופיר ליבשטיין נולד באילת, שבה התגוררו הוריו בשל שירותו הצבאי של אביו. בגיל 4 חזרו הוריו לכפר נטר, שבו התגוררו קודם לכן. ליבשטיין למד בכפר הילדים והנוער ויצו קנדה הדסים.

שירת בצה"ל כחובש וכמדריך בחיל הרפואה.

## קריירה
עסק בהקמת אתרי מסחר אלקטרוני.

ב-2017 נבחר למנכ"ל איגוד התעשייה הקיבוצית, לאחר ששימש סמנכ"ל סחר חוץ באיגוד ויו"ר קרן המשתלה לעידוד יזמות וחדשנות.

## פעילות ציבורית
מ-2007 היה חבר מועצה. באותה שנה יזם ומאז ניהל את פסטיבל דרום אדום.

בבחירות 2018 ניצח את נירה שפק ברוב של 68.31%, והיה ראש מועצה אזורית שער נגב, עד שנהרג ב-7 באוקטובר 2023.

לאחר שנהרג התגלה ביולי 2024 חזונו "מהישרדות לצמיחה", בדבר דרכי הפעולה להקמת קהילה חזקה וניהולה בזמן משבר. חזונו מאומץ על ידי קהילות המועצה האזורית, שחווים בתקופה שלאחר 7 באוקטובר, משברים ושינויים עקב במלחמה.

## חיים אישיים
היה נשוי לוורד, בתו של עמוס אפשטיין, ואב לארבעה ילדים. התגורר בכפר עזה.

בבוקר שמחת תורה ה'תשפ"ד, 7 באוקטובר 2023 בזמן שהיה יחד עם כיתת הכוננות שהגנו על היישוב, נהרג ליבשטיין במתקפת הפתע על ישראל בחילופי אש עם מחבלים של ארגון הטרור חמאס שחדרו מרצועת עזה. ליבשטיין היה ההרוג הראשון ששמו הותר לפרסום במתקפה. כיוון שנפל כחלק מכיתת הכוננות של היישוב, הוכר כחלל צה"ל. גם בנו, ניצן ליבשטיין, נרצח באותה התקפה על הקיבוץ. במתקפת הפתע נספו גם חמותו בלהה אפשטיין ונכדהּ נטע אפשטיין, שקפץ על רימון כדי להציל את ארוסתו אירן שביט.

הובא למנוחות בחלקה הצבאית של בית העלמין באבן יהודה.

ב-19 בספטמבר 2025 הובא למנוחות בבית העלמין כפר עזה ביחד עם בנו ניצן.

גיסו אורי אפשטיין משמש כראש המועצה האזורית שער הנגב.

## הנצחה
* ב-29 בנובמבר 2023 הוחלט כי היישוב המתוכנן "חנון" שעתיד לקום במועצה האזורית שדות נגב, ייקרא "אופיר" על שמו.
* בינואר 2024 הוקם פרויקט קהילתי-התנדבותי בשם "הניצנים של אופיר", על שמם ולזכרם של ניצן ואופיר ליבשטיין.
* לזכרו, כמייסד פסטיבל "דרום אדום", ולקראת ט"ו בשבט תשפ"ד ינואר 2024, הוטסו פקעות כלניות אדומות להפצה במוסדות הקהילות היהודיות באירופה.
* זכה בפרס "אבירי איכות השלטון" מטעם התנועה לאיכות השלטון ביוני 2024.
* ביולי 2024 הוקמה "קרן אופיר", להנצחתו והנחלת מורשתו בפיתוח מנהיגות, חיבור קהילות מחו"ל לישראל ובמיוחד לחבל הארץ הדרומי.

## קישורים חיצוניים

* 
* 
* 

## הערות שוליים

קטגוריה:ראשי המועצה האזורית שער הנגב
קטגוריה:בוגרי פנימיית הדסים
קטגוריה:כפר עזה: אישים
קטגוריה:חללי צה"ל בטבח שבעה באוקטובר
קטגוריה:כפר נטר: אישים
קטגוריה:חללי הטבח בכפר עזה
קטגוריה:זוכי אות אביר איכות השלטון
קטגוריה:אישים הקבורים באבן יהודה
קטגוריה:ישראלים שנולדו ב-1973
קטגוריה:ישראלים שנפטרו ב-2023
קני בייקר

**קנת (קני) ג'ורג' בייקר** (באנגלית: **Kenneth George Baker**; 24 באוגוסט 1934 – 13 באוגוסט 2016) היה שחקן, קומיקאי ומוזיקאי אנגלי. ידוע בעיקר בזכות דיבובו את הדמות R2-D2 בסרטי מלחמת הכוכבים. הופיע בנוסף גם בסרטים "איש הפיל", "שודדי הזמן", "ווילו והנסיכה", "פלאש גורדון", "אמדאוס" ו"המבוך".

## ביוגרפיה
### ראשית חייו
בייקר נולד והתחנך בברמינגהאם, ווריקשייר ובהמשך בפנימייה בקנט. הוא היה בנם של אתל (1906–1990), פסנתרנית ויצרנית שמלות, והרולד בייקר (1908–1985), אמן, מוזיקאי ושרטט. התגורר עם אביו, אמו החורגת ואחותו למחצה בהייסטינגס, סאסקס.

אף על פי שהוריו היו בגובה ממוצע, בייקר היה גמד וגובהו כמבוגר עמד על .

### קריירה
בשנת 1951, הוזמן בייקר על ידי אישה ברחוב להצטרף ללהקת הגמדים של ג'ון לסטר. זו הייתה הפעם הראשונה בה בייקר הופיע. מאוחר יותר, הוא הצטרף לקרקס לזמן קצר, למד להחליק על הקרח והופיע במופעי החלקה על קרח רבים. הוא הקים מופע קומדיה מצליח בשם "Minitones" עם הבדרן ג'ק פורביס והופיע במועדוני לילה.

#### מלחמת הכוכבים
בזמן העבודה עם פורביס וה-Minitones, בייקר נבחר על ידי ג'ורג' לוקאס לגלם את הרובוט ("דרואיד") R2-D2 בסרט אופרת החלל מלחמת הכוכבים שיצא ב-1977. בייקר דחה תחילה את התפקיד.

בייקר הופיע בתור R2-D2 בששת סרטי מלחמת הכוכבים הראשונים. בנוסף דיבב תפקיד קטן נוסף ב"שובו של הג'דיי" בתור "פאפלו", יצור "איווק" קטן שגונב ספידר (מין אופנוע). במקור הוא היה אמור לשחק את האיווק "וויקט", אך בעקבות מחלתו הועבר התפקיד לווריק דייוויס.

ב"מלחמת הכוכבים: הכוח מתעורר", שיצא לאקרנים ב-18 בדצמבר 2015 המשיך בייקר את הקשר עם R2-D2 אך הפעם רק כיועץ לגבי הדמות. בנובמבר 2015, פורסם שג'ימי וי יגלם את R2-D2 ב"מלחמת הכוכבים: אחרוני הג'דיי", במקום בייקר.

### הופעות נוספות
סרטים נוספים של בייקר כוללים את "איש הפיל", "שודדי הזמן" (עם ג'ק פרוויס), "ווילו והנסיכה" (גם עם פרוויס), "פלאש גורדון", "אמדאוס" ו"המבוך".

בטלוויזיה, הוא הופיע בסדרת הדרמה הרפואית הבריטית "Casualty" והשתתף בהפקת ה-BBC של "דברי ימי נרניה". בסוף שנות ה-90, בייקר פתח בקריירה קומית קצרה. הוא גילם את קזנובה בסרט "UFO" משנת 1993.

בנובמבר 2009, הביוגרפיה שלו, "From Tiny Acorns: The Kenny Baker Story", נכתבה עם קן מילס ופורסמה על ידי Writestuff Autographs.

### חיים אישיים ומותו
בייקר נפטר בפרסטון, לנקשייר. הוא היה נשוי לשחקנית איילין בייקר (שכיכבה לצידו בסרט "Wombling Free" מ-1977) שנפטרה ב-1993. אף על פי שגם איילין הייתה גמדה, 2 ילדיהם לא ירשו את הלקות.

בייקר הוזמן להשתתף בהקרנת הבכורה של "מלחמת הכוכבים: הכוח מתעורר" בלוס אנג'לס בדצמבר 2015, אך היה חולה מכדי לנסוע לארצות הברית. הוא חי עם מחלת ריאות במשך שנים. במקום זאת, בייקר השתתף בהקרנת הבכורה של הסרט בלונדון.

בייקר מת ב-13 באוגוסט 2016. הלווייתו נערכה ב-24 באוגוסט 2016.

## קישורים חיצוניים
* 

* 

## הערות שוליים

קטגוריה:שחקנים נמוכי קומה
קטגוריה:שחקני קולנוע וטלוויזיה בריטים
קטגוריה:מלחמת הכוכבים: שחקנים
קטגוריה:בריטים שנולדו ב-1934
קטגוריה:בריטים שנפטרו ב-2016
דארקו גיאבי

**דארקו בואטנג גיאבי** (באנגלית: **Darko Boateng Gyabi**; נולד ב-18 בפברואר 2004 בלונדון שבאנגליה) הוא כדורגלן אנגלי המשחק בעמדת הקשר בקבוצת האל סיטי מהפוטבול ליג צ'מפיונשיפ.

## קריירת מועדונים
גיאבי גדל במחלקות הנוער של קריי וונדררס ומילוול. בשנת 2018 עבר למחלקת הנוער של מנצ'סטר סיטי.

ב-4 ביולי 2022 חתם גיאבי על חוזה לארבע שנים בלידס יונייטד מהפרמייר ליג. בעונתו הראשונה במועדון שיחק בעיקר בקבוצת הנוער. ב-9 בנובמבר ערך את הופעת הבכורה שלו בקבוצה הבוגרת של המועדון, בהפסד 1-0 לוולברהמפטון וונדררס במסגרת הסיבוב השלישי של גביע הפוטבול ליג לעונת . ב-28 בדצמבר ערך את הופעת הבכורה שלו בליגה, בהפסד 3-1 למנצ'סטר סיטי במסגרת המחזור ה-17 לעונת 2022/2023. זו הייתה הופעת הליגה היחידה שלו בעונה זו, בסופה נשרה לידס יונייטד לפוטבול ליג צ'מפיונשיפ.

ב-11 בינואר 2024 הושאל לפלימות' ארגייל עד לסוף העונה. באוגוסט 2024 הושאל לפליימות' לעונה נוספת.

## קריירה בינלאומית
גיאבי היה חלק מסגל נבחרת אנגליה עד גיל 20 לטורניר גביע העולם עד גיל 20 בשנת 2023, וערך ארבע הופעות בטורניר.

## קישורים חיצוניים

## הערות שוליים

קטגוריה:כדורגלנים אנגלים
קטגוריה:קשרי כדורגל אנגלים
קטגוריה:כדורגלני לידס יונייטד
קטגוריה:כדורגלני פלימות' ארגייל
קטגוריה:כדורגלני האל סיטי
קטגוריה:אנגלים שנולדו ב-2004
תוקפנות חמודה

**תוקפנות חמודה**, או **תוקפנות שובבה**, היא התנהגות תוקפנית שטחית הנגרמת על ידי ראיית דבר חמוד, כמו ילד צעיר או בעל-חיים. אנשים שחווים תוקפנות חמודה עלולים , לקפוץ אגרופים או להרגיש דחף לנשוך, לצבוט ולסחוט משהו שנראה להם חמוד.
טקסט=Cute dog|ממוזער|293x293 פיקסלים| גירויים כמו התמונה לעיל יכולים לעורר נטיות תוקפניות שטחיות המתווכות על ידי שליטה הורמונלית.

## מינוח
את המחקר הראשון על תוקפנות חמודה הובילה אוריאנה אראגון. [upper-alpha 1] המונח "תוקפנות חמודה" פורסם באופן נרחב בשנת 2013, לאחר שרבקה דייר ואראגון הציגו את המחקר המוקדם של הצוות שלהן בנושא במפגש השנתי של החברה לאישיות ופסיכולוגיה חברתית ב-18 בינואר בשנת 2015, אראגון ועמיתיה פרסמו את המאמר האקדמי הראשון שלהם בנושא, תוך שימוש במונח החלופי "תוקפנות שובבה", המוגדר כדלקמן:תוקפנות שובבה מתייחסת לביטויים שאנשים מראים לפעמים באינטראקציה עם תינוקות. לפעמים אנחנו אומרים דברים ואנחנו נראים כועסים יותר מאשר שמחים, למרות שאנחנו שמחים. לדוגמה, אנשים מסוימים חורקים שיניים, מהדקים ידיים, צובטים לחיים או אומרים דברים כמו "אני רוצה לאכול אותך!" יהיה קשה לשאול על כל התנהגות אפשרית של תוקפנות שובבה, אז אנחנו שואלים באופן כללי על דברים מהסוג הזה - קוראים להם תוקפנות שובבה. 

### בשפות אחרות
המושג של תוקפנות שובבה נתפס גם בכמה מונחים שאינם באנגלית. בפיליפינית, למשל, המילה  מתייחס ל"חריקת שיניים והדחף לצבוט או לסחוט משהו חמוד בצורה בלתי נסבלת". באינדונזית, המילה  מתייחס לתחושה הבנויה שאתה מרגיש כשאתה רואה חפצים חמודים, שמובילה לאחר מכן לחריקת השיניים או לדחף לצבוט. המילה  במלזית מכילה תוקפנות חמודה אך יכולה גם להיות כעס או תסכול באופן דו-משמעי. בתאילנדית, המושג נקרא  (). בספרד ובכמה מדינות באמריקה הלטינית, הוא מכונה באופן כללי , למשל "  " (פשוטו כמשמעו "החתלתול הזה נותן לי *את הדבר* "), ואחריו צביטה או הידוק שיניים ונשיכה שבאות באופן משמח.

## תפקוד
תוקפנות שובבה היא סוג של תצוגה "דימורפית", שבה חוויה חיובית מעוררת ביטויים הקשורים בדרך כלל לרגשות שליליים. התנהגות זו מתרחשת בשכיחות גבוהה יותר אצל אנשים שחווים רגשות דימורפיים במגוון מצבים, ועשויה לעזור לווסת רגשות על ידי איזון בין רגש חיובי באופן גורף לתגובה שלילית.

רגשות חיוביים עזים מייצרים לרוב ביטויים שליליים, חיוביים וטיפוסיים באופן משולב. ניתן לראות זאת בדרך כלל במצבים שבהם אדם כה מוצף מאושר עד שהוא מתחיל לדמוע או אפילו לבכות. ויסות כזה של רגש נטבע כמושג של "ביטוי דימורפי". מודל הביטוי הדימורפי מבקש לזהות את תוקפה של התופעה באמצעות מחקר הכולל סדרה של שאלות הנשאלות לנבדקים בתנאים שבהם לא נחשפו לגירוי חמוד ובתנאים שבהם כן נחשפו.

## נטיות טבעיות
לבני אדם יש את הנטייה הטבעית של דאגה. כמין, בני אדם מסתמכים במידה רבה על טיפול הורים על מנת שצאצאיהם ישרדו. לבני אדם יש שיעורי רבייה נמוכים מאוד ביחס למינים אחרים, מה שמגביר את חשיבות הטיפול ההורי לקראת הישרדותם של מעט מאוד צאצאיהם. רגשות אלו נוטים להיות בקנה מידה מתמשך ולא בערך סף מסוים. השיפוע הוא חזק ביותר עם אובייקטים שאנו תופסים כחמודים יותר בהשוואה לאובייקטים שאינם חמודים כל כך, אך עדיין יוצרים תגובה.

## הערות שוליים

קטגוריה:רגשות
CSI: לאס וגאס

**CSI: לאס וגאס** (באנגלית: **CSI: Vegas**) היא סדרת טלוויזיה אמריקאית מסוג דרמת פשע שעלתה לראשונה ב-CBS ב-6 באוקטובר 2021. זוהי סדרת המשך לסדרה ארוכת השנים CSI, והסדרה החמישית בזיכיון CSI. בסדרה מככבים פאולה ניוסום, מאט לוריה, מל רודריגז ומנדיפ דילון כדמויות חדשות. וויליאם פיטרסן וג'ורג'ה פוקס חוזרים על תפקידם מ- CSI: חקירת זירת פשע בתור גייל גריסון ושרה סידל במהלך העונה הראשונה לפני העזיבה, בעוד מארג הלגנברגר חוזרת על תפקידה ב-CSI בתור קתרין ווילווס החל מהעונה השנייה. וואלאס לנגהם, פול גוילפוי ואריק סמנדה חוזרים גם הם לתפקידם כדייוויד הודג'ס, ג'ים בראס וגרג סנדרס, בתפקיד אורח.

במקור מותגה כסדרה מוגבלת אך התוכנית חודשה לעונה שנייה בדצמבר 2021, מבלי שפוקס, פיטרסן או רודריגז חזרו. העונה הראשונה כללה עשרה פרקים. העונה השנייה עלתה לראשונה ב-29 בספטמבר 2022, וכללה 21 פרקים. ב-21 בפברואר 2023, CBS חידשה את הסדרה לעונה שלישית, שעלתה לשידור ב-18 בפברואר 2024 וכללה 10 פרקים.

## צוות השחקנים והדמויות
### דמויות ראשיות
* פאולה ניוסום בתפקיד מקסין "מקס" רובי, ראש מעבדת הפשע של לאס וגאס
* מאט לוריה בתפקיד ג'ושוע "ג'וש" פולסום, CSI ברמה III שהוא בדרך כלל החוקר הראשי בתיקים
* מנדיפ דילון בתור אהליה "אלי" רג'אן, מהגרת שהגיעה בעקבות חלומותיה ללאס וגאס
* מל רודריגז בתור ד"ר הוגו רמירז (עונה 1), הבוחן הרפואי הראשי
* ג'ורג'ה פוקס בתור שרה סידל (עונה 1)
* ויליאם פטרסן בתפקיד גיל גריסום (עונה 1)
* אריאנה גוארה בתור סרינה צ'אבס (עונה 2), בלשית רצח
* ג'יי לי בתור כריסטופר "כריס" פארק (עונה 2; עונה 1 חוזרת), דרג I CSI
* לקס מדלין בתור בו פינאדו (עונה 2), CSI ברמה I
* מארג הלגנברגר בתפקיד קתרין ווילוז (עונה 2)

### דמויות משניות
* פול גוילפוי בתפקיד ג'ים בראס (עונה 1)
* וואלאס לנגהם בתפקיד דייוויד הודג'ס (עונה 1)
* צ'לסי קריספ בתפקיד אמה הודג'ס (עונה 1), אשתו של דייוויד
* ג'יימי מקשיין בתור אנסון וויקס (עונה 1), עורך דין אזרחי מושחת
* שרה גילמן בתור פנלופה "פני" גיל, CSI
* שון ג'יימס בתור וויל קרסון, בלש רצח
* קאט פוסטר בתור נורה קרוס, בלשית לענייני פנים
* רוברט קרטיס בראון בתפקיד האנדר-שריף קייד וויאט
* לוק טני בתור בריאן רובי, בנה של מקסין
* קתלין וילהוייט בתור ד"ר דיאן אורבך (עונה 2)
* שרה אמיני בתפקיד ד"ר סוניה ניקולייביץ', בודקת רפואית ראשית (עונה 2)
* ג'ואל ג'ונסטון בתפקיד ג'ק ניקולייביץ', עוזר בוחן רפואי ואחיה הגדול של סוניה (עונה 2)
* שרי סאום בתפקיד ג'ודי וולך, חברת דירקטוריון בקזינו Eclipse (עונה 2)
* קייטי סטיבנס בתפקיד לינדזי ווילווס (עונה 2)
* דרק וובסטר בתור ד"ר מילטון הדסון, בוחן רפואי מחליף (עונה 2)
* רוב מורגן בתור דניאל ג'ורדן, בעלה לשעבר של מקסין (עונה 2)
* אריק שמנדה בתפקיד גרג סנדרס (עונה 2)
* ג'ודי קין בתור ד"ר הת'ר צ'ומאני, אנתרופולוגית
* JP Manoux בתור ג'ין פארו (עונה 2)
* לוליטה דוידוביץ' בתור ג'נט פולסום, אמו של ג'וש (עונה 2, 3 פרקים)

## סקירת הסדרה

## קישורים חיצוניים
* 

## הערות שוליים

קטגוריה:אולפני CBS: תוכניות וסדרות
קטגוריה:CBS: תוכניות וסדרות
קטגוריה:סדרות טלוויזיה אמריקאיות שעלו לשידור בשנת 2021
עוזי טסה

**עוזי טסה** (נולד ב-18 ביולי 1951) הוא ספורטאי ספורט נכים ומהנדס תוכנה ישראלי.

בנעוריו החל להתאמן במרכז הספורט לנכים ברמת גן, השתתף בתחרויות ארציות ובינלאומיות.

ב התחרה בשחייה ובאתלטיקה. בשחייה התחרה בשני משחים: במשחה ל-50 מטר בסגנון גב סיים את משחה הגמר בתוצאה של 43.3 שניות ודורג במקום הרביעי, ובמשחה ל-100 מטר בסגנון חופשי סיים במשחה המוקדמות בתוצאה של 1:31.5 דקות. באתלטיקה התחרה בארבעה תחומים: בהדיפת כדור ברזל דורג במקום השישי עם תוצאה של 6.95 מטר, בהטלת כידון דורג במקום החמישי עם תוצאה של 23.87 מטר, בזריקת אלה דורג במקום הרביעי עם תוצאה של 38.83 מטר ובמירוץ כיסאות גלגלים ל-60 מטר דורג במקום השביעי עם תוצאה של 14.8 שניות.

במשחקי סטוק מנדוויל לשנת 1969 זכה במקום הראשון בהטלת כידון וזריקת אלה ובמקום השלישי בזריקת דיסקוס.

ב התחרה באתלטיקה, בשחייה ובסייף. בשחייה התחרה בשני משחים בדרגת נכות 6: במשחה ל-100 מטר בסגנון חופשי סיים בתוצאה של 1:28.93 דקות ולא העפיל למשחה הגמר, ובמשחה ל-100 מטר בסגנון גב סיים במשחה הגמר בתוצאה של 1:35.52 דקות ודורג במקום הרביעי. באתלטיקה התחרה בשני תחומים בדרגת נכות 5: בהטלת כידון דורג במקום החמישי עם תוצאה של 26.85 מטר ובזריקת דיסקוס דורג במקום ה-12 עם תוצאה של 22.94 מטר. בסייף התחרה בשני תחומים: בסייף חרב לא העפיל לגמר ובסייף רומח דורג במקום השישי.

היה שחקן כדורסל כיסאות גלגלים והשתתף במשחקי אליפות אירופה.

טסה למד מתמטיקה ומדעי המחשב באוניברסיטת תל אביב ובמכון ויצמן למדע. בשנת 1981 השלים עבודת דוקטורט בהנחיה של אביעזרי פרנקל.

עד שנת 1991 עבד בצה"ל ומאז הוא עובד בחברות תוכנה והייטק. מספר שנים עבד בחברות טקנומטיקס ודוקוסיין.

פיוטים ממסורת תימן בביצוע משותף שלו ושל אביו רצון טסה נכללים במיזם הזמנה לפיוט.

## קישורים חיצוניים
* פירוט השתתפותו בתחרויות המשחקים הפאראלימפיים באתר הרשמי של IPC 

## הערות שוליים

קטגוריה:אתלטים פאראלימפיים ישראלים
קטגוריה:שחיינים פאראלימפיים ישראלים
קטגוריה:סייפים פאראלימפיים ישראלים
קטגוריה:שחקני כדורסל בכיסאות גלגלים ישראלים
קטגוריה:אתלטים נכים ישראלים
קטגוריה:הודפי כדור ברזל ישראלים
קטגוריה:זורקי דיסקוס ישראלים
קטגוריה:מטילי כידון ישראלים
קטגוריה:שחיינים נכים ישראלים
קטגוריה:שחייני גב ישראלים
קטגוריה:שחייני חופשי ישראלים
קטגוריה:סייפים נכים ישראלים
קטגוריה:ספורטאי איל"ן
קטגוריה:ספורטאים ישראלים במשחקים הפאראלימפיים תל אביב (1968)
קטגוריה:אתלטים במשחקים הפאראלימפיים תל אביב (1968)
קטגוריה:שחיינים במשחקים הפאראלימפיים תל אביב (1968)
קטגוריה:ספורטאים ישראלים במשחקים הפאראלימפיים היידלברג (1972)
קטגוריה:אתלטים במשחקים הפאראלימפיים היידלברג (1972)
קטגוריה:שחיינים במשחקים הפאראלימפיים היידלברג (1972)
קטגוריה:סייפים במשחקים הפאראלימפיים היידלברג (1972)
קטגוריה:בוגרי תיכון עירוני ט' (תל אביב)
קטגוריה:בוגרי אוניברסיטת תל אביב
קטגוריה:בעלי תואר דוקטור ממכון ויצמן למדע
קטגוריה:ישראלים שנולדו ב-1951
קיקו בונדוסו

**פרנסיסקו "קיקו" מיגל ריביירו טומה טבארש בונדוסו** (בפורטוגזית: **Francisco "Kiko" Miguel Ribeiro Tomé Tavares Bondoso**; נולד ב-17 בנובמבר 1995 במוימנטה דה ביירה שבפורטוגל) הוא כדורגלן פורטוגזי המשחק בעמדת קשר הכנף במוריירנסה.

## קריירת מועדונים
בונדוסו גדל במחלקות הנוער של מוימנטה דה ביירה ואקדמיקו אווש. הוא החל את הקריירה המקצוענית שלו במועדונים מוימנטה דה ביירה, פריירה דה אווש ולוסטיאנו, עמם שיחק בליגה הפורטוגלית השלישית ובליגות הנמוכות ממנה.

ב-28 ביוני 2019 חתם בונדוסו בוויזלה מהליגה הפורטוגלית השלישית. בעונתו הראשונה במועדון העפיל המועדון לליגה הפורטוגלית השנייה, ובתום עונתו השנייה העפיל המועדון לליגת העל הפורטוגלית. ב-6 באוגוסט 2021 ערך את הופעת הבכורה שלו בליגת העל הפורטוגלית, בהפסד 0–3 לספורטינג ליסבון במסגרת המחזור הראשון לעונת 2021/2022. ב-14 באוגוסט הבקיע את שער הבכורה שלו בליגת העל הפורטוגלית, בניצחון 1–2 על טונדלה במסגרת המחזור השני.

ב-2 בספטמבר 2023 חתם ל-3 שנים במכבי תל אביב. הוא שותף בשני המשחקים הראשונים של העונה לפני שנפצע באימון ועבר ניתוח שהשבית אותו למספר חודשים.

ב-4 ביולי 2024 הושאל לריו אבה מליגת העל הפורטוגלית עם אופציית רכישה

## תארים

; מכבי תל אביב

* אליפות: 2023/2024

## קישורים חיצוניים

## הערות שוליים

קטגוריה:כדורגלנים פורטוגזים
קטגוריה:קשרי כדורגל פורטוגזים
קטגוריה:כדורגלני ויזלה
קטגוריה:כדורגלני מכבי תל אביב
קטגוריה:כדורגלני ריו אבה
קטגוריה:כדורגלני מוריירנסה
קטגוריה:כדורגלנים זרים בישראל
קטגוריה:ספורטאים פורטוגזים בישראל
קטגוריה:פורטוגזים שנולדו ב-1995
ניקולו רובלה

**ניקולו רובלה** (באיטלקית: **Nicolò Rovella**; נולד ב-4 בדצמבר 2001) הוא כדורגלן איטלקי המשחק כקשר בלאציו מהסרייה א'.
## קריירה
רובלה גדל במחלקת הנוער של גנואה וערך את הופעת הבכורה שלו בקבוצה הבוגרת בדצמבר 2019 בגיל 18. הוא הפך לשחקן הרכב קבוע בעונת 2020/2021 וסייע לגנואה להישאר בסרייה א'.

בינואר 2021 חתם רובלה ביובנטוס תמורת 18 מיליון אירו והושאל חזרה לגנואה עד סוף עונת 2021/2022. באוגוסט 2022 ערך רובלה את הופעת הבכורה שלו ביובנטוס, אך מיד הושאל למונצה העולה החדשה לסרייה א'.

בקיץ 2023 הושאל רובלה ללאציו לעונה אחת עם אופציה לרכישה קבועה.

## נבחרת לאומית
רובלה שיחק בכל הנבחרות הצעירות של איטליה ואף היה חלק מסגל הנבחרת הצעירה שהעפילה לאליפות אירופה עד גיל 21 ב-2021. ב-14 בנובמבר 2024 ערך את הופעתו הבוגרת בנבחרת הבוגרת בניצחון 1-0 על  בליגת האומות.

## קישורים חיצוניים

## הערות שוליים

קטגוריה:כדורגלנים איטלקים
קטגוריה:כדורגלני לאציו
קטגוריה:כדורגלני יובנטוס
קטגוריה:קשרי כדורגל איטלקים
קטגוריה:כדורגלני נבחרת איטליה
קטגוריה:איטלקים שנולדו ב-2001
אדוארדו בובה

**אדוארדו בובה** (באיטלקית: **Edoardo Bove**; נולד ב-16 במאי 2002 ברומא שבאיטליה) הוא כדורגלן איטלקי המשחק בעמדת הקשר בווטפורד מהצ׳מפיונשיפ.

## קריירת מועדונים
בובה גדל במחלקת הנוער של רומא. ב-9 במאי 2021 ערך את הופעת הבכורה שלו בקבוצה הבוגרת של המועדון, בניצחון 0–5 על קרוטונה במסגרת המחזור ה-35 בסרייה א' לעונת 2020/2021. בעונת 2021/2022 זכה עם רומא בקונפרנס ליג.

ב-30 באוגוסט 2024 הושאל לפיורנטינה. ב-1 בדצמבר, במהלך משחק ליגה מול אינטר מילאנו, התמוטט על המגרש ואיבד את הכרתו. לאחר שבוצעו בו פעולות החייאה הוא פונה בהכרה לבית החולים.

## קריירה בינלאומית
בובה היה חלק מסגל נבחרת איטליה עד גיל 21 לטורניר אליפות אירופה עד גיל 21 בשנת 2023, וערך ארבע הופעות בטורניר.

## תארים
;רומא
* קונפרנס ליג (1): 2021/2022

## קישורים חיצוניים

## הערות שוליים

קטגוריה:כדורגלנים איטלקים
קטגוריה:קשרי כדורגל איטלקים
קטגוריה:רומא: כדורגלנים
קטגוריה:כדורגלני רומא
קטגוריה:כדורגלני פיורנטינה
קטגוריה:איטלקים שנולדו ב-2002
עונת 2023/2024 בליגה הבלקנית בכדורסל

**עונת 2023/2024 ב[[הליגה הבלקנית בכדורסל|ליגה הבלקנית בכדורסל]]** (BIBL) הייתה העונה ה-16 של תחרות אירופית זו לקבוצות כדורסל.

המשחק הראשון במסגרת שלב הבתים התקיים באוקטובר 2023, סיגל פרישטינה זכתה בתואר בפעם השלישית בתולדותיה לאחר ניצחון על א.א.ל. לימסול בגמר.

## הקבוצות
בעונה זו נרשמו למפעל א.א.ל. לימסול הקפריסאית שנרשמה למפעל לראשונה והיא גם הנציגה הראשונה של קפריסין בתחרות מאז הקמתה. לובצ'ן צטיניה ששבה לליגה לראשונה מאז 2010, ופלייבליה שהצטרפה לראשונה ממונטנגרו וסיגל פרישטינה מקוסובו ששבה לליגה לאחר שלא השתתפה בעונה שעברה.

בדצמבר הוכרז כי קייבי פיה תצטרף למפעל לאחר שחלק מהקבוצות שיחקו 5 ו-4 משחקים.

## פיינל פור
4 הראשונות העפילו לטורניר הגמר אשר יתקיים בלימסול ב-12 עד ל-14 באפריל 2024.

### משחק על מקום 3

### גמר

## הערות שוליים

קטגוריה:עונות בליגה הבלקנית בכדורסל
קטגוריה:תחרויות כדורסל ב-2024
קטגוריה:תחרויות כדורסל ב-2023
קטגוריה:2023 באירופה
קטגוריה:2024 באירופה
ג'ורג'ו צ'יטאדיני

**ג'ורג'ו צ'יטאדיני** (באיטלקית: **Giorgio Cittadini**; נולד ב-18 באפריל 2002 בגארדונה ואל טרומפיה שבאיטליה) הוא כדורגלן איטלקי המשחק בעמדת הבלם בקבוצת פרוזינונה, בהשאלה מאטאלנטה.

## קריירת מועדונים
צ'יטאדיני גדל במחלקות הנוער של לומצאנה ואטאלנטה. ב-9 בינואר 2022 ערך את הופעת הבכורה שלו בקבוצה הבוגרת של אטאלנטה, בניצחון 6-2 על אודינזה במסגרת המחזור ה-21 בסרייה א' לעונת 2021/2022.

ב-7 ביולי 2022 הושאל צ'יטאדיני למשך עונת  למודנה מהסרייה ב'. הוא ערך 18 הופעות ליגה במהלך תקופת ההשאלה.

ב-4 ביולי 2023 הושאל ציטאדיני למשך עונת 2023/2024 למונצה מהסרייה א'. ב-26 בינואר 2024 הושאל לגנואה עד לסוף העונה.

## קריירה בינלאומית
צ'יטאדיני היה חלק מסגל נבחרת איטליה עד גיל 21 לטורניר אליפות אירופה עד גיל 21 בשנת 2023, אך לא שיחק בטורניר.

## קישורים חיצוניים

## הערות שוליים

קטגוריה:כדורגלנים איטלקים
קטגוריה:בלמי כדורגל איטלקים
קטגוריה:כדורגלני אטאלנטה
קטגוריה:כדורגלני מודנה
קטגוריה:כדורגלני מונצה
קטגוריה:כדורגלני גנואה
קטגוריה:כדורגלני פרוזינונה
קטגוריה:איטלקים שנולדו ב-2002
ניקו מנטל

**ניקו מנטל** (בגרמנית: **Nico Mantl**; נולד ב-6 בפברואר 2000 במינכן שבגרמניה) הוא כדורגלן גרמני המשחק בעמדת השוער בקבוצת ארוקה מליגת העל הפורטוגלית.

## קריירת מועדונים
מנטל גדל במחלקות הנוער של FC דייזנהופן ואונטרהאכינג. בשנת 2017 החל לשחק בקבוצה הבוגרת של אונטרהאכינג, ובסך הכל ערך 57 הופעות ליגה במדי המועדון במסגרת הליגה הגרמנית השלישית.

ב-28 בינואר 2021 חתם מנטל על חוזה לארבע שנים וחצי ברד בול זלצבורג מהבונדסליגה האוסטרית. ב-16 במאי ערך את הופעת הבכורה שלו במועדון, בניצחון 5-2 על ל.א.ס.ק. לינץ במסגרת המחזור ה-31 בליגה לעונת .

ב-30 בדצמבר 2022 הושאל מנטל לאולבורג בולדספילקלוב מליגת העל הדנית עד לתום עונת . ב-14 באפריל ערך את הופעת הבכורה שלו במועדון, בתיקו 1-1 נגד מיטיולן במסגרת הליגה. בסך הכל ערך שמונה הופעות ליגה במהלך תקופת ההשאלה.

## קריירה בינלאומית
מנטל היה חלק מסגל נבחרת גרמניה עד גיל 21 לטורניר אליפות אירופה עד גיל 21 בשנת 2023, אך לא שיחק בטורניר.

## תארים
;רד בול זלצבורג
* אליפות אוסטריה (2): 2020/2021, 2021/2022
* הגביע האוסטרי (2): 2020/2021, 2021/2022

## קישורים חיצוניים

## הערות שוליים

קטגוריה:כדורגלנים גרמנים
קטגוריה:שוערי כדורגל גרמנים
קטגוריה:מינכן: כדורגלנים
קטגוריה:כדורגלני אונטרהאכינג
קטגוריה:כדורגלני ליפרינג
קטגוריה:כדורגלני רד בול זלצבורג
קטגוריה:כדורגלני אולבורג
קטגוריה:כדורגלני ויבורג
קטגוריה:כדורגלני ארוקה
קטגוריה:ספורטאים זרים באוסטריה
קטגוריה:ספורטאים זרים בדנמרק
קטגוריה:גרמנים שנולדו ב-2000
Montuno

"**Montuno**" הוא שיר של הזמרת האמריקאית-קובנית גלוריה אסטפן אשר יצא כסינגל הרביעי מתוך אלבומה *[[Mi Tierra]]* בממלכה המאוחדת וארצות הברית ב-18 בדצמבר 1993 וכסינגל החמישי באופן כללי מהאלבום. בממלכה המאוחדת וארצות הברית השיר יצא כסינגל הרביעי במקום השיר "" שיצא כסינגל הרביעי באמריקה הלטינית ושאר אירופה.

בעקבות כך השיר יצא כסינגל בארצות הברית, הממלכה המאוחדת ועוד כמה מדינות באירופה. בארצות הברית והממלכה המאוחדת הסינגל הופץ במהדורה מוגבלת על גבי תקליטור שכלל מספר שירים וגם על גבי תקליט בעוד בכמה מדינות באירופה הסינגל הופץ על גבי פורמט אחר.

## ביקורות
אלן ג'ונס ממיוזיק ויק כתב על השיר: "קצת פחות מ-5 דקות ודחוק ב-33 rpm על גביי 7 אינץ', הסינגל האחרונה של גלו הוא שיר נוסף היישר מבית הספר של "The Mambo Kings" של אמריקה הלטינית. אם כי העובדה שהוא במהדורה מוגבלת לא יהפוך אותו לאחד הלהיטים הגדולים שלה".

## מיקומי שיא

## קישורים חיצוניים

## הערות שוליים

קטגוריה:שירי 1993
קטגוריה:סינגלים מ-1993
קטגוריה:שירי גלוריה אסטפן
קטגוריה:שירים בספרדית
קטגוריה:סינגלים בהוצאת אפיק רקורדס
נואה אטובולו

**נואה אטובולו** (בגרמנית: **Noah Atubolu**; נולד ב-25 במאי 2002 בפרייבורג שבגרמניה) הוא כדורגלן גרמני המשחק בעמדת השוער בקבוצת פרייבורג מהבונדסליגה.

## קריירת מועדונים
אטובולו גדל במחלקות הנוער של ספורטפרונדה איינטרכט פרייבורג ופרייבורג. בשנת 2020 החל לשחק בקבוצת המילואים של פרייבורג. ב-19 באוקטובר 2022 ערך את הופעת הבכורה שלו בקבוצה הראשונה של המועדון, בניצחון 2-1 על זנקט פאולי במסגרת הסיבוב השני של הגביע הגרמני לעונת . ב-19 באוגוסט 2023 ערך את הופעת הבכורה שלו בבונדסליגה, בניצחון 2-1 על הופנהיים במסגרת המחזור הראשון לעונת 2023/2024.

## קריירה בינלאומית
אטובולו היה חלק מסגל נבחרת גרמניה עד גיל 21 לטורניר אליפות אירופה עד גיל 21 בשנת 2023, וערך שלוש הופעות בטורניר.

## קישורים חיצוניים

## הערות שוליים

קטגוריה:כדורגלנים גרמנים
קטגוריה:שוערי כדורגל גרמנים
קטגוריה:כדורגלני פרייבורג
קטגוריה:גרמנים שנולדו ב-2002
האני מוכתר

**האני אבובקר מוכתר** (בגרמנית: **Hany Mukhtar**; נולד ב-21 במרץ 1995) הוא כדורגלן גרמני המשחק כקשר התקפי בנאשוויל מה-MLS.

## קריירה
מוכתר התחיל לשחק כדורגל בגיל צעיר מאוד בקבוצות נוער מקומיות ובגיל 7 הצטרף לאקדמיית הנוער של הרטה ברלין. הוא עלה בקבוצות הנוער ואף קפטן את קבוצת הנוער שזכתה באליפות ב-2012. בגיל 17 ערך את הופעת הבכורה שלו בקבוצה הבוגרת והפך לשחקן השני הצעיר ביותר שמשחק בהרטה ברלין.

ב-2015, חתם מוכתר בבנפיקה ליסבון אך הושאל לקבוצות שונות וב-2017 חתם בברונדבי מליגת העל הדנית. הוא היה לשחקן מפתח בקבוצה ואף זכה עמה בגביע ב-2018.

ב-2019, חתם מוכתר בנאשוויל, באותה תקופה קבוצת ההתרחבות החדשה ב-MLS. הוא הפך לשחקן מוביל בקבוצה וב-2022 זכה בתואר ה-MVP של הליגה לאחר שהוביל אותה לפלייאוף.

## נבחרת לאומית
מוכתר גם שיחק בנבחרות הצעירות של גרמניה ואף זכה עמן באליפות אירופה עד גיל 19 ב-2014.

## קישורים חיצוניים

## הערות שוליים

קטגוריה:כדורגלנים גרמנים
קטגוריה:קשרי כדורגל גרמנים
קטגוריה:כדורגלני בנפיקה ליסבון
קטגוריה:כדורגלני נאשוויל
קטגוריה:ברלין: כדורגלנים
קטגוריה:גרמנים שנולדו ב-1995
צ'ימי אווילה

**לואיס אסקיאל "צ'ימי" אווילה** (בספרדית: **Luis Ezequiel "Chimy" Ávila**; נולד ב-6 בפברואר 1994) הוא כדורגלן ארגנטינאי המשחק בעמדת החלוץ בריאל בטיס מהלה ליגה.

## קריירה
אווילה התחיל את הקריירה שלו בקבוצת הנוער של טירו פדרל וערך את הופעת הבכורה שלו בקבוצה הבוגרת בליגה השנייה בארגנטינה בגיל 16 בלבד. ב-2015 חתם בסן לורנסו מליגת העל הארגנטינאית.

ב-2017 הושאל אווילה לווסקה מהליגה הספרדית השנייה וסייע לה להעפיל ללה ליגה. הוא המשיך עם וסקה גם בלה ליגה והיה מלך שערי הקבוצה עם 10 שערים בעונת 2018/2019.

בקיץ 2019 חתם אווילה באוססונה. בינואר 2020 נפצע בברכו והחמיץ את המשך העונה.

בספטמבר 2020 נפצע שוב באותה פציעה בברכו השנייה והחמיץ גם את עונת 2020/2021 כמעט במלואה. אווילה חזר לשחק במרץ 2021 לאחר 435 ימים מחוץ למגרשים.

ב-1 בפברואר 2024 חתם לשלוש וחצי שנים בריאל בטיס.

## קישורים חיצוניים

## הערות שוליים

קטגוריה:כדורגלנים ארגנטינאים
קטגוריה:חלוצי כדורגל ארגנטינאים
קטגוריה:רוסאריו: כדורגלנים
קטגוריה:כדורגלני אוססונה
קטגוריה:כדורגלני וסקה
קטגוריה:כדורגלני סן לורנסו
קטגוריה:כדורגלני ריאל בטיס
קטגוריה:ספורטאים ארגנטינאים בספרד
קטגוריה:ארגנטינאים שנולדו ב-1994
עומאר סאדיק

**עומאר סאדיק מסבאח** (באנגלית: **Umar Sadiq Mesbah**; נולד ב-2 בפברואר 1997) הוא כדורגלן ניגרי המשחק בעמדת החלוץ בקבוצת ולנסיה מהלה ליגה ובנבחרת ניגריה.

## קריירה
סאדיק התחיל לשחק כדורגל ברחובות עיר הולדתו קדונה. ב-2013 הצטרף לאקדמיית הנוער של ספציה האיטלקית וכבר בעונתו הראשונה היה מלך השערים של הליגה לנוער עם 26 שערים. ב-2015 הושאל לרומא וערך את הופעת הבכורה שלו בסרייה א'.

ב-2016 חתם סאדיק על חוזה קבוע ברומא, אבל הושאל מידית לבולוניה. בעונת 2017/18 הושאל לטורינו ובעונה שלאחר מכן לנאק ברדה מהולנד. ב-2018/19 הושאל לריינג'רס מליגת העל הסקוטית ולאחר מכן לפרוג'ה מהסרייה ב'.

בעונת 2019/20 הושאל סאדיק לפרטיזן בלגרד מליגת העל הסרבית והיה שחקן מפתח עם 20 שערי ליגה. ב-2020 חתם באלמריה מהליגה הספרדית השנייה ובקיץ 2022 חתם בריאל סוסיאדד מלה ליגה. בינואר 2025 הושאל סאדיק לולנסיה עד לסוף העונה. בינואר 2026 חזר לולנסיה וחתם לשנתיים וחצי.

## נבחרת לאומית
סאדיק שיחק בנבחרת האולימפית של ניגריה וזכה עמה במדליית ארד באולימפיאדת ריו 2016. הוא ערך את הופעת הבכורה שלו בנבחרת הבוגרת ב-2021.

נכלל בסגל נבחרת ניגריה לטורניר גביע אפריקה לאומות 2023.

## קישורים חיצוניים

## הערות שוליים

קטגוריה:כדורגלנים ניגרים
קטגוריה:חלוצי כדורגל ניגרים
קטגוריה:קדונה: כדורגלנים
קטגוריה:כדורגלני ספציה
קטגוריה:כדורגלני רומא
קטגוריה:כדורגלני בולוניה
קטגוריה:כדורגלני טורינו
קטגוריה:כדורגלני נאק ברדה
קטגוריה:כדורגלני גלאזגו ריינג'רס
קטגוריה:כדורגלני פרוג'ה
קטגוריה:כדורגלני פרטיזן בלגרד
קטגוריה:כדורגלני אלמריה
קטגוריה:כדורגלני ריאל סוסיאדד
קטגוריה:כדורגלני ולנסיה
קטגוריה:כדורגלני גביע אפריקה לאומות 2021
קטגוריה:כדורגלני גביע אפריקה לאומות 2023
קטגוריה:ספורטאים ניגרים באיטליה
קטגוריה:ספורטאים ניגרים בהולנד
קטגוריה:ספורטאים ניגרים בסקוטלנד
קטגוריה:ספורטאים זרים בסרביה
קטגוריה:ספורטאים ניגרים בספרד
קטגוריה:ניגרים שנולדו ב-1997
דניל קסטיו

**דניל דניאל קסטיו פרסיאדו** (בספרדית: **Denil Deniel Castillo Preciado**; נולד ב-24 במרץ 2004 באקוודור) הוא כדורגלן אקוודורי המשחק בעמדת הקשר האחורי בקבוצת מיטיולן מליגת העל הדנית ובנבחרת אקוודור.

## קריירת מועדונים
קסטיו גדל במחלקת הנוער של ליגה דפורטיבה אוניברסיטריה דה קיטו. הוא הושאל במשך תקופה קצרה לאתלטיקו קין.

ב-24 באפריל 2023 חתם בשחטאר דונצק מליגת העל האוקראינית. ב-29 ביולי ערך את הופעת הבכורה שלו במועדון, בניצחון 2-1 על מטאליסט חרקוב במסגרת המחזור הראשון בליגה לעונת .

## קריירה בינלאומית
קסטיו היה חלק מסגל נבחרת אקוודור עד גיל 20 לטורניר גביע העולם עד גיל 20 בשנת 2023, וערך הופעה אחת בטורניר.

ב-21 במרץ 2025 ערך את הופעת הבכורה שלו בשורות הנבחרת הבוגר של אקוודור - משחק מול נבחרת וונצואלה.

## קישורים חיצוניים

## הערות שוליים

קטגוריה:כדורגלנים אקוודורים
קטגוריה:קשרי כדורגל אקוודורים
קטגוריה:כדורגלני ליגה דה קיטו
קטגוריה:כדורגלני שחטאר דונצק
קטגוריה:כדורגלני פרטיזן בלגרד
קטגוריה:כדורגלני מיטיולן
קטגוריה:כדורגלני נבחרת אקוודור
קטגוריה:ספורטאים זרים באוקראינה
קטגוריה:אקוודורים שנולדו ב-2004
כאוכבא (לבנון)

**כַּ֫אוּכַּבַּא** (בערבית: **كَوْكَبَا**, בתעתיק מדויק: **כַּוְכַּבַּא**) הוא כפר נוצרי בנפת חאצביא במחוז א-נבטיה, בדרום לבנון.

## היסטוריה וארכאולוגיה
### שרידים נאוליתיים
ליד הכפר נמצא אתר ארכאולוגי נאוליתי, הממוקם מזרחית לכפר מג'דל בלהיץ וליד העיירה ראשיא שבבקאע. האתר נתגלה על ידי בילו בשנת 1957, וחפירה במקום נערכה בשנת 1964.

באתר התגלו, על פני השטח, גרזני צור, מגלים, אובסידיאן, כלי בזלת וראשי חיצים המתוארכים לראשית התקופה הנאוליתית. בנוסף, נמצאו באתר חפצי אמנות ובהם סדרה של קישוטי צור, ועליהם סימני שחיקה המעידים על שימוש. בנוסף, נמצאו שרידי כלים חקלאיים כמו מעדרי בזלת המתוארכים לאלף ה-6 לפנה"ס או אף קודם לכן. נראה שמקורם של כלים אלו באתר אחר, שטרם נתגלה.

### התקופה העות'מאנית
עלי סמית, המיסיונר האמריקאי שהשתקע בלבנון, מציין ב-1838 כי במקום מתגוררת אוכלוסייה מעורבת של מרונים ודרוזים.

בשנת 1875, חוקר ארץ ישראל הצרפתי ויקטור גרן ביקר בכפר, וכתב שרוב תושביו מרונים. הוא ציין כי סביב הכפר יש מטעי תות.

### לבנון
ב-9 במאי 1978, אירעה בכפר היתקלות בין חמושים של אש"ף לבין כוח יוניפי"ל נורווגי. הכוחות הנורווגים הראשונים הגיעו ללבנון כחודש וחצי קודם לכן, ב-25 במרץ 1978. היתקלות זו, שראשיתה בירי אש"ף על החיילים הנורווגים, התפתחה לכדי קרב שנמשך שישה שבועות. בקרב נפצע חייל נורווגי אחד באופן קל. מספר ההרוגים הפלסטינים שנוי במחלוקת: לפי אש"ף, נהרג בהיתקלות חמוש אחד ונפצע חמוש אחד, בעוד שהנורווגים דיווחו על 8 חמושים פלסטינים הרוגים.

### תקופות עימות במעורבות ישראלית
ב-18 במרץ 1978, בזמן מבצע ליטני, סרק גדוד 890 של צה"ל את הכפר שאוכלוסייתו כללה דרוזים ונוצרים, אך לא מצא בו מחבלים פלסטינים. בסריקות בסמוך לכפר נמצאו בו עמדות של מחבלים כולל תחמושת. הכפר היה הראשון שפונה בנסיגת צה"ל במבצע ליטני ונמסר לכוח של האו"ם לאחר שבועיים, ב-1 באפריל.

## אוכלוסייה
בשנת 2014 הופיעו ברשימות משרד הפנים הלבנוני ש-98.54% בוחרים הרשומים הם נוצרים (מתוכם 88.13% מרונים).

## ראו גם
* מוצב כאוכבא

## קישורים חיצוניים

## ביאורים

## הערות שוליים

קטגוריה:לבנון: אתרים ארכאולוגיים
קטגוריה:אתרים ארכאולוגים נאוליתים
קטגוריה:רצועת הביטחון
קטגוריה:מחוז א-נבטיה: יישובים
קטגוריה:יישובים נוצרים בדרום לבנון
גאפור גולאם

**גאפור גולאם** (10 במאי 1903 – 10 ביולי 1966) היה משורר, סופר ומתרגם ספרותי אוזבקי. גולאם נחשב לאחד מהסופרים האוזבקים המשפיעים ביותר של המאה ה-20. הוא נודע כאחד ממייסדי השירה האוזבקית המודרנית, יחד עם חאמזה חאקמזודה ניוזי. גאפור גולאם קיבל את פרס סטלין היוקרתי בשנת 1946 והפך ל"משורר הלאומי של הרפובליקה הסובייטית האוזבקית" בשנת 1963. בשנת 1970 הוענק לו פרס לנין.

## שירו "הנני יהודי"
בשנות מלחמת העולם השנייה כיוון את שירתו לתמוך במאבק הסובייטי בנאציזם ובפשיזם. שירו הנודע **פואמה | הַמִּקְדָּשׁ! קוּם מִטַּחַב** שכונתה גם "הנני יהודי (תשובה להיטלר)" חובר ברוח זאת.
הדובר בשיר קורא לעצמו יהודי מתוך תחושת הזדהות עם העם היהודי ועם תרבותו העתיקה מתוך השוואה לתרבות הגזענית של גרמניה הנאצית.
השיר תורגם לעברית על ידי אמנון גינזאי. קראית ההזדהות הנועזת של השיר הובילה להשפעתו העצומה של השיר ולכך שעורר הדים רבים, הן בקרב יהודים והן בקרב לא יהודים.

## ילדותו ויצירתו
גאפור גולאם נולד למשפחה ענייה ב-10 במאי 1903 בטשקנט. אביו, גולם מירזה אוריף, ידע רוסית, אהב לקרוא שירים ויכול היה לכתוב בעצמו שירה. הוא נפטר כשגאפור גולאם היה רק בן תשע.

הוא זכור בעיקר בזכות סיפוריו *שום בולה* (*הילד השובב*) (שהותאם לסרט ב-1977) *ויודגור* . ג'עפור ג'ולום ידוע גם בתרגום יצירותיהם של סופרים זרים רבים ומשפיעים, כמו אלכסנדר פושקין, ולדימיר מיאקובסקי וויליאם שייקספיר. הוא תרגם *את לה מריה דה פיגארו* של פייר בומרשה, *[[אותלו|את אותלו]]* של וויליאם שייקספיר *וגוליסטאן* מסעדי שירזי לאוזבקית.

## הנצחה בישראל
עיריית קריית גת בעידוד ישראלים יוצאי אוזבקיסטן הנציחה את שמו בכיכר בעיר. באוגוסט 2023, בנוכחות שגרירת אוזבקיסטן בישראל ונציגת אגודת הסופרות והסופרים העברים בישראל, התקיים אירוע לזכרו בכיכר גאפור גולאם שבו הוקרא שירו המפורסם והונחו זרים לזכרו.

## לקריאה נוספת
* 
* אודותיו בארכיון יד יערי
## קישורים חיצוניים

קטגוריה:סופרים סובייטים
קטגוריה:מתרגמים מרוסית
קטגוריה:מעוטרי עיטור הדגל האדום של העמל
קטגוריה:מעוטרי עיטור לנין
קטגוריה:זוכי פרס לנין
קטגוריה:ילידי 1903
קטגוריה:נפטרים ב-1966
שלמה אפרתי

**שלמה אפרתי** (כ"ט באייר ה'תרע"ב, 16 במאי 1912 – כ"ח באייר ה'תשכ"ה, 30 במאי 1965) היה מזכ"ל הקיבוץ הדתי וראש המועצה האזורית חבל יבנה.

## ביוגרפיה
נולד בשם **שלמה אפטרוט** באנטוורפן שבבלגיה. אביו, שמעון היה מזכיר הקהילה באנטוורפן. למד בבית ספר ציבורי והשלים לימודי יהדות בבית הספר תחכמוני (בית ספר). היה פעיל בתנועת נוער ציונית. עם סיום לימודיו החל לעבוד במפעל של סבו באלמלו שבהולנד, השתלם בהנהלת חשבונות וכן למד נגרות כהכנה לעלייה לארץ, ובמקביל המשיך בפעילות בתנועת הנוער. היה פעיל בהכשרה של בח"ד באלמלו וחבר הנהלת הארגון הציוני-דתי ההולנדי "דת וארץ". ב-1937 התחתן ועלה לארץ ישראל, והשתקע בקבוצת רודגס שהפכה לימים לקבוצת יבנה. בתחילה עבד כנגר (ואף השתתף בבניית כפר הנוער הדתי בכפר חסידים), והשתלב בעבודה הציבורית כמזכיר קבוצת יבנה, תפקיד שבו נשא שנים רבות. בין השאר, הוביל לכך שבית הכנסת יהיה מבנה הציבור הראשון שייבנה בקבוצה. ב-1945 יצא לאירופה כדי לסייע בארגון הבריחה וההעפלה. לאחר כשנתיים שב ארצה והחל לעבוד במרכז החקלאי של הפועל המזרחי, בשליחותו יצא לארצות הברית ולאנגליה. נבחר למזכ"ל הקיבוץ הדתי. עם הקמת המועצה האזורית חבל יבנה ב-1950, נבחר כיושב הראש הראשון שלה. במקביל המשיך לשמש כמנהל החשבונות של הקיבוץ וכחבר הנהלת גבעת ושינגטון. במשך שנים ארוכות העביר שיעור יומי בתלמוד בבית הכנסת של הקיבוץ.

ביום ראשון, 30 במאי 1965, טבע למוות בבריכת השחייה של הקיבוץ. נקבר בבית הקברות בקיבוצו. בין מספידיו היה השר יוסף בורג.

שמו הונצח בבית ספר למלאכה בגבעת וושינגטון.

## חיים אישיים
היה נשוי לחנה לבית דויץ ואב לחמישה ילדים.

נכדו הוא הסופר שלמה אפרתי.

## קישורים חיצוניים
* דף הנצחה לשלמה אפרתי ז"ל, אתר קהילנט
* 
* 
*

## הערות שוליים

קטגוריה:ראשי המועצה האזורית חבל יבנה
קטגוריה:מזכירי הקיבוץ הדתי
קטגוריה:מזכירי קיבוצים
קטגוריה:קבוצת יבנה: אישים
קטגוריה:ישראלים ילידי בלגיה
קטגוריה:פעילים ציונים בהולנד
קטגוריה:אנשי העלייה החמישית
קטגוריה:פעילי הפועל המזרחי
קטגוריה:הרוגי טביעה ישראלים
קטגוריה:אישים הקבורים בקבוצת יבנה
קטגוריה:ישראלים שנולדו ב-1912
קטגוריה:ישראלים שנפטרו ב-1965
טלסקופ החלל AGILE

**AGILE** (ראשי תיבות באיטלקית של Astro‐Rivelatore Gamma a Immagini Leggero - **גלאי הדמיה אסטרו-גמא קל משקל**) הוא טלסקופ החלל ששוגר לחלל בשנת 2007 ונכון לאוגוסט 2023 נמצא בניצול.

## משימה
AGILE היא משימה של סוכנות החלל האיטלקית לחקר מקורות קרני גמא וקרני רנטגן. על הלוויין הותקנו מספר מכשירים:

* רגש קרני גמא Gamma Ray Imaging Detector (GRID) שרגיש לאנרגיות MeV  50-  GeV  30
* רגש קרני רנטגן SuperAGILE (SA) לאנרגיות בתחום 18 – 60 keV
* קלורימטר לגילוי התפרצויות אנרגיה Mini-Calorimeter (MCAL) בתחום KeV  350 - MeV  100
* מערכת סינון Anti-coincidence System (AC) לסינון מידע לא רלוונטי.

השיגור בוצע ב-23 באפריל 2007 ממרכז החלל סאטיש דאוון בעזרת משגר מדגם PSLV. כבר באותו יום נוצר קשר עם הלוויין על ידי מדעני מרכז הבקרה שנמצא בקניה. משם הנתונים מועברים מרכזי עיבוד נתונים באיטליה.

במהלך שנות פעילות מכשירי הלוויין העבירה מידע רב. בין היתר התגלו מקורות קרני גמא חדשים. על גילוי וניתוח קרני גמר מערפילית הסרטן לצוות הפרויקט בראשות מרקו טבאני הוענק פרס ברונו רוסי.

על בסיס הנתונים פורסמו מאמרים מדעיים רבים.

## קישורים חיצוניים

* 
* תיאור הפרויקט
* תיאור פעילות

קטגוריה:טלסקופי חלל בחלקים הבלתי נראים של הספקטרום
קטגוריה:איטליה: מדע וטכנולוגיה
Ziyuan

שמאל|ממוזער|200px|תיאור לוויין מהדור הראשון (SBERS)
**דְזְה-יְוֵּ'אן** (בסינית:; בתרגום לעברית: **משאב**) היא סדרת לוויינים סינים מסוג חישה מרחוק. הלוויין הראשון שוגר בשנת 1999. מאז שוגרו לוויינים נוספים ומתוכננים שיגורים חדשים.

הסדרה כוללת שלושה דגמים:
* Ziyuan -1. שיגורים החלו בשנת 1999. רוב הלוויינים של הסדרה היו בשימוש משותף של סין וברזיל בהתאם להסכם שיתוף פעולה SBERS שנחתם בין המדינות. משקל היה 1450 ק"ג והם נבנו בשנחאי. מכשירים שהותקנו על הלוויין סיפקו נתונים ברגישות של כ-20 מ'. בעקבות חתימה לתוספת להסכם בשנת 2019 שוגר לוויין חדש לטובת ברזיל. משקל של לוויינים מתקדמים מדור זה גדל לכ-2,000 ק"ג ופאנל סולארי היה נותן חשמל בהספק של כ-2300 וא"ט. הם היו מתוכננים לעבודה במשך שלוש שנים. בסך הכול מדגם זה שוגרו 10 לוויינים, כולל שיגור בודד שנכשל.
* Ziyuan-2 היה בשימוש של מערכת הביטחון של סין. הלוויינים מסוגלים להגיע לרגישות של כ-2 מ'. השיגורים בוצעו בשנים 2002–2004. אורך חיים המתוכנן של הלוויין היה מספר שנים אך הם פעלו מעל ל-10 שנים מאז השיגור. לוויינים אלו הוחלפו על ידי לוויינים מסדרה Yaogan.
* Ziyuan-3 בשימוש של משרד משאבי טבע של סין. משקלו גדל ל-2,630 ק"ג והוא נותן נתונים ברגישות של עד 2.5 מ'. זה הלוויין הסיני הראשון שמסוגל לתת נתונים בתלת-מימד וברזולוציה גבוהה. הלוויין הראשון שוגר בשנת 2012 לאחר פיתוח של מספר שנים. הוא מצויד בפאנל סולארי וסוללת מצברים. נכון לשנת 2024 מתוכנן שיגור של הלוויין הרביעי.

כל הלוויינים שוגרו ממרכז שיגור הלוויינים טאיואן ופועלים במסלול מסונכרן-שמש.
## קישורים חיצוניים
* תיאור לוויינים מדגם Ziyuan-3
* תיאור לוויינים מדגם Ziyuan-1
* מידע על תוכנית SBERS
* מידע על שיגורים ולוויין

קטגוריה:לוויינים סינים
קטגוריה:לווייני חישה מרחוק
שיר כלולות

"**שיר כלולות**" הוא שיר בביצוע הזמר הישראלי יזהר כהן. נסים אלוני כתב את מילות השיר, ועודד לרר הלחין אותו. השיר נוצר עבור פסטיבל הזמר והפזמון תשל"ג ( 1973), בוצע בעיבודו של יצחק גרציאני והגיע למקום ה־10, אך הפך לאחד מהשירים הזכורים מהפסטיבל. השיר הוקלט ב־1974 בעיבודו של אלדד שרים, והגרסה הזאת נכללה באלבומו של כהן "חלומות שמורים", שיצא לאור ב־1976.

שייקה לוי, יואב יצחק וששי קשת הקליטו גרסאות כיסוי לשיר.

## על השיר
יזהר כהן ביצע את השיר בפסטיבל הזמר והפזמון תשל"ג בזמן שהיה בחופשת שחרור משירותו הצבאי בצוות הווי הנח"ל. הפסטיבל שודר במוצאי יום העצמאות ה'תשל"ג, ב־7 במאי 1973. כל חמשת השירים הראשונים שבוצעו בפסטיבל הזה – ובכללם "שיר כלולות" – היו שירי משוררים.

כהן סיפר על הביצוע בפסטיבל:

כהן טען שמילות השיר, המתכתבות עם שיר השירים, גרמו לבלבול מכיוון ש"אנשים ניסו להבין אם זה שיר אופטימי או פסימי, כי בבתים הראשונים המחזר כותב לאהובתו, קורא לה אחותי כלה ומבטיח לה מתנות יקרות, טל מהר גלעד, זהב אופיר, פנינת הים, בגדי מלכות – ואז בסוף הוא נותן לה פת של חרובים, לחם אביונים, שמלת אביון, כוכב רחוק וקר. וגם כל שושניו – שחורים הם כמו לחם אביונים וכמו… שיר האהבה".

ישנן גרסאות שעל פיהן סשה ארגוב היה הראשון שחיבר לחן למילות "שיר כלולות" של אלוני עבור שלישיית "הגשש החיוור", שבסופו של דבר לא ביצעה אותו. על פי גרסה זאת המילים הולחנו בשנית על ידי עודד לרר, שקיבל את מילותיו של אלוני, ואילו ללחן של ארגוב חיבר נתן יונתן את מילות השיר "שיר ארץ", בעקבות בקשת ארגוב.

## מיקומי שיא

## קישורים חיצוניים

* 
* יזהר כהן מבצע את השיר בפסטיבל הזמר והפזמון תשל"ג – 1973, באתר יוטיוב
* "שיר כלולות" – רמיקס "האולפנייה", באתר יוטיוב

## הערות שוליים

קטגוריה:סינגלים מ-1976
קטגוריה:שירי יזהר כהן
קטגוריה:שירי פסטיבל הזמר והפזמון 1973
קטגוריה:שירים בעברית
קטגוריה:שירים על נישואים
מערכה (לבנון)

**מערכּה** (בערבית: **معركة**, בעיתונות העברית נכתב שמה לעיתים, **מערקה**) היא עיירה בנפת צור, בדרום לבנון.

## גאוגרפיה
מערכה שוכנת 90 קילומטרים דרומית מביירות, בגובה 270 מטר מעל פני הים. שטחה כ-20 קמ"ר.

## מקור שם
החוקר הבריטי בן המאה ה-19 אדוארד הנרי פאלמר כתב שפירוש השם "מערכה" הוא "שדה קרב", כלומר מונח הדומה בהוראתו למקבילו בשפה העברית.

## היסטוריה
הכפר נזכר ברישומי המס העות'מאניים של שנת 1596. אז, הוא השתייך לנפת *(נהייה)* תבנין במחוז (ליווה) של צפת, והתקיימו בו 119 בתי אב ושלושה רווקים, כולם מוסלמים. תושבי הכפר שילמו שיעור מס קבוע בסך 25% על מוצרים חקלאיים, כגון חיטה, שעורה, עצי זית, עצי פרי, כותנה, עיזים וכוורות, בנוסף להכנסות מזדמנות; סך הכל 13,350 אקצ'ה.

חוקר ארץ ישראל הצרפתי ויקטור גרן ביקר ביישוב בשנת 1875, ומצא "בורות מים חצובים בסלע, מזוזות ומשקופים של דלתות ואבני גזית עתיקות למראה, משוקעות בקירותיהן של בקתות חדשות". הוא הבחין בגזעי עמודים מונולותיים במסגד שבכפר, והציע שמקורן בכנסייה ששכנה במקום קודם לכן. לדבריו, באותה העת חיו בכפר 700 מתואלים (לבנונים שיעים).

בשנת 1881, הכפר נסקר במסגרת "סקר ארץ ישראל המערבית" של הקרן הבריטית לחקר ארץ ישראל, ותואר כך: "כפר, בנוי מאבן, ובו כ-400 מתואלים, שוכן על פסגה שטוחה, מוקף בגנים, זיתים, תאנים, דקלים ואדמה פורייה. במקום מעיין וחמישה בורות מים".

הכפר, שתושביו שיעיים, נחשב על ידי צה"ל בזמן המערכה ברצועת הביטחון כ"מרכז טרור שיעי".

ב-4 במרץ 1985, במסגרת המערכה ברצועת הביטחון, אירע פיצוץ במסגד בכפר ובו נהרג מנהיג החמושים באזור, מוחמד סעד. 15 בני אדם נהרגו בפיצוץ.

## הערות שוליים

קטגוריה:רצועת הביטחון
קטגוריה:המערכה ברצועת הביטחון
קטגוריה:מחוז דרום לבנון: יישובים
ההפיכה הצבאית בגבון (2023)

**ההפיכה הצבאית בגבון** היא הפיכה צבאית שהתרחשה ב-30 באוגוסט 2023 בגבון שבמרכז אפריקה, כאשר דקות ספורות לאחר הודעת ועדת הבחירות הארצית על זכייתו של נשיא גבון עלי בונגו בכהונה שלישית בבחירות הכלליות בגבון (2023) , הודיעה קבוצה של 12 קצינים בכירים בצבא גבון  כי תפסה את השלטון במדינה.

## הרקע להפיכה

עלי בונגו כיהן כנשיא גבון מאז אוקטובר 2009, כשירש את אביו עומר לאחר מותו. ב-2016 פרצו מהומות בגבון אחרי ההודעה על ניצחונו של בונגו ובחירתו לכהונה שנייה. הממשלה ניתקה את הגישה לאינטרנט לכמה ימים כדי לפגוע בהתארגנות למהומות.

ב-2019 נעשה ניסיון הפיכה צבאית במדינה, אך הוא נכשל ומארגניה נשלחו למאסר.

כחודש לפני ההפיכה בגבון, נעשתה הפיכה דומה בניז'ר.

## ההפיכה
ב-26 באוגוסט 2023, התקיימו במדינה בחירות לנשיאות, בהן התמודד בין השאר הנשיא המכהן עלי בונגו לכהונה שלישית. מעת סגירת הקלפיות הודיעה הממשלה על עוצר לילי ברחבי המדינה וניתוק הגישה לאינטרנט מחשש למהומות. מה שהעלה את החשש להטיית תוצאות הבחירות. מבצעי ההפיכה אף טענו כי היה מחסור במשקיפים בינלאומיים בבחירות, וגם הושעו חלק מהשידורים הזרים, מה שהוסיף על חשדותיהם וטענותיהם לפגיעה בטוהר הבחירות.

בבוקרו של 30 באוגוסט הודיעה ועדת הבחירות הארצית על זכייתו של עלי בונגו בבחירות, לאחר שקיבל שני שלישים מקולות המצביעים. דקות ספורות לאחר פרסום תוצאות ההצבעה, התייצבו קבוצה של 12 קצינים בכירים בצבא גבון מול המצלמות, והודיעו בשידור חי בטלוויזיה כי תוצאות הבחירות מבוטלות, והם נוטלים לידיהם את השלטון. לטענתם, הם מייצגים בכך את כל כוחות הביטחון במדינה, שטוענים לזיוף תוצאות הבחירות. עוד הודיעו כי כל גבולות המדינה סגורים עם הודעה חדשה ומוסדות המדינה פורקו.

הנשיא המודח, עלי בונגו, הוחזק במעצר בית על ידי מבצעי ההפיכה. בנו נעצר ומואשם בבגידה. בונגו פרסם סרטון מן המעצר בו קרא לבעלי בריתו ולהמון "תעשו רעש" במחאה על ההפיכה.

ההפיכה שמה קץ ל-56 שנות שלטון משפחת בונגו במדינה. בריגדיר גנרל בריס קלוטר אוליגי נגמה, מפקד המשמר הרפובליקאי, ובן דוד של בונגו, מונה כנשיא זמני על ידי הכת הצבאית.

## בעקבות ההפיכה
מיד לאחר ההפיכה הודיעה חברת הכרייה הצרפתית Eramet על השהיית עבודתה בגבון, ומניית החברה נפלה ב-17%. לאחר יומיים הודיעה החברה כי תחדש את פעילותה.

## ראו גם
* ההפיכה בניז'ר (2023)

## הערות שוליים

קטגוריה:2023 בפוליטיקה
קטגוריה:הפיכות צבאיות
קטגוריה:גבון: היסטוריה
קטגוריה:גבון: פוליטיקה
קטגוריה:2023 באפריקה
זוהר לילי

[ממוזער| זוהר לילי מעל פלטפורמת [הטלסקופ הגדול מאוד|VLT ]]
[ממוזער| זוהר לילי כפי שנצפה [תחנת החלל הבין-לאומית|מתחנת החלל הבינלאומית, מעל דרום אפריקה. הגובה של פס זה של יוני חמצן ונתרן הוא בערך 110–140 ק"מ.]]
**זוהר לילי** הוא פליטת אור קלושה על ידי אטמוספירה פלנטרית. במקרה של האטמוספירה של כדור הארץ, תופעה אופטית זו גורמת לשמי הלילה על פני כדור הארץ לעולם לא להיות חשוכים לחלוטין, גם לאחר הסרת ההשפעות של אור הכוכבים ואור השמש המפוזר מהצד הרחוק. תופעה זו מקורה בגזים של האטמוספירה המאירים בעצמם ואין לה קשר לפעילות השמש או למגנטיות של כדור הארץ.

## היסטוריה
ממוזער| זוהר לילי מעל אוברן, צרפת
תופעת הזוהר הלילי זוהתה לראשונה בשנת 1868 על ידי הפיזיקאי השוודי אנדרס אנגסטרום. מאז הוא נחקר במעבדה, ונצפו תגובות כימיות שונות פולטות אנרגיה אלקטרומגנטית כחלק מהתהליך. מדענים זיהו כמה מאותם תהליכים שנוכחים באטמוספירה של כדור הארץ, ואסטרונומים אימתו שיש פליטות כאלה. סיימון ניוקומב היה האדם הראשון שחקר ותיאר את הזוהר הלילי באופן מדעי, בשנת 1901.

זוהר לילי נצפה בחברה הקדם-תעשייתית והיה ידוע ליוונים הקדמונים. אריסטו ופליניוס תיארו תופעות שניתן לזהות בחלקן כזוהר הקוטב, ובחלקן כזוהר לילי בהיר במיוחד.

## תיאור
ממוזער|400x400 פיקסלים| סוגים ושכבות של זוהר לילי מעל כדור הארץ
זוהר לילי נגרם על ידי תהליכים שונים באטמוספירה העליונה של כדור הארץ, כגון ריקומבינציה של אטומים אשר יוננו על ידי אור השמש במהלך היום, הארה הנגרמת על ידי קרניים קוסמיות הפוגעות באטמוספירה העליונה, וכימילומינסנציה הנגרמת בעיקר על ידי חמצן וחנקן המגיבים עם רדיקלים חופשיים של הידרוקסיל בגבהים של כמה מאות קילומטרים. כל פליטות האור הקלושות הללו לא מורגשות במהלך היום בגלל בוהק ופיזור אור השמש.

אפילו במצפי הכוכבים הקרקעיים הטובים ביותר, הזוהר הלילי מגביל את הרגישות לאור של טלסקופים אופטיים. זו אחת הסיבות לכך שטלסקופי חלל כמו האבל יכולים לצפות בעצמים חלשים הרבה יותר מאשר טלסקופים קרקעיים באותו הגודל באורכי גל הנראים לעין.

הזוהר הלילי בלילה עשוי להיות בהיר מספיק כדי שצופה על פני הקרקע יבחין בו בעין בלתי מזוינת, והוא נראה כחלחל בדרך כלל. עם זאת ניתן להבחין בו רק בתנאים אופטימליים של חשיכה (סולם בורטל 1 או 2). למרות שפליטת הזוהר הלילי אחידה למדי על פני האטמוספירה, היא נראית הבהירה ביותר בכ-10 מעלות מעל האופק של הצופה, מכיוון שככל שזווית הראיה נמוכה יותר, מסת האטמוספירה שאדם מסתכל דרכה גדולה יותר. עם זאת, בזווית נמוכה יותר מ־10 מעלות, הכחדה אטמוספירית מפחיתה את הבהירות הנראית של הזוהר הלילי.

אחד ממנגנוני הזוהר הלילי הוא כאשר אטום של חנקן מתחבר עם אטום של חמצן ליצירת מולקולה של תחמוצת חנקן (NO). תוך כדי כך נפלט פוטון. לפוטון זה יכול להיות כל אחד מכמה אורכי גל שונים האופייניים למולקולות תחמוצת החנקן. האטומים החופשיים זמינים לתהליך זה, כי מולקולות של חנקן N 2 וחמצן O 2 מתפרקות על ידי אנרגיית השמש בחלקים העליונים של האטמוספירה ועשויות להיתקל אחת בשנייה וליצור NO. כימיקלים אחרים שיכולים ליצור זוהר אוויר באטמוספירה הם הידרוקסיל (OH), חמצן אטומי (O), נתרן (Na) וליתיום (Li).

## קישורים חיצוניים

* 

## הערות שוליים

קטגוריה:אסטרונומיה תצפיתית
קטגוריה:מקורות אור
קטגוריה:פיזיקת הפלזמה
קטגוריה:תופעות אופטיות אטמוספיריות
ולדיסלב גודיק

**ולדיסלב גודיק** (בפולנית **Władysław Godik,** נודע גם בשמות: **Willy Godik**, **Godick**, **Godnick**, **Vladislav Godik**) (1 באפריל 1892 - 18 בדצמבר 1952) היה זמר, שחקן ובמאי יהודי פולני בתיאטרון פולני, רוסי ויידיש.

## ביוגרפיה
נולד בזלאטופיל ליד קייב, אוקראינה, עבר עם משפחתו לוורשה, שם השלים שני סמסטרים במכון הווטרינרי ב-1911. עם זאת, מסיבות פוליטיות, הוא נאלץ לעזוב לרוסיה באותה שנה, שם החל להרוויח כסף על ידי הופעה בקרקס בחרקוב. אחר כך ניגן באופרטה בקייב.

הוא שיחק בקטע הדרמטי של הזמיר ובשנת 1911 החל לשחק במקצועיות בגרשאנווויטש בוויטבסק, כשגילם את ביינושל בפינטלה יד. במהלך מלחמת העולם הראשונה השתתף באופרטות הרוסיות של קרוטשינין ולאחר מכן בכמה אופרטות גרמניות. ב-1909 הופיע ברדום בלהקת האופרטה הפולנית של שרנצקי, ושיחק בשולמיס, ואז הקים תיאטרון ריווי בשפה הפולנית בשם מיראז'. כעבור חצי שנה הצטרף ללהקת הנודדים של זיגמונט טורקוב ואסתר רחל קמינסקה. הוא שיחק ארבע שנים בתיאטרון המרכזי ובילה שנה אחת בווילנה עם מורבסקי.

בשנים 1915–1918 הופיע בתיאטרון הרווי בווינה, וזכה לתהילה כקונצרן. ב-1918 חזר לפולין לאחר שזו זכתה בעצמאותה. בשנים 1920–1928 הופיע, בין היתר, עם בתיאטרון עזאזל, תיאטרון יידיש קטן. במהלך תקופה זו, הוא היה נשוי ככל הנראה לאולה לילית. בין השנים 1920–1928 הופיע בתיאטרון הבימה. הוא הפך למוניטין כעורך כנסים (מאסטר טקסים). ב-1918 חזר לפולין ובשנת 1925 שכנע את אשתו אולה לילית להצטרף אליו בהקמת "התיאטרון היידיש קלינקונסט עזאזל". ב-1928 היה כנס תיאטרון התיאטרון המשולב עזאזל - סמבטיון והופיע בתיאטרון היידיש לאמנות בוורשה (Varsever Yidisher Kunst-teater; VYKT). ב-1931 הוא ולילית הופיע לראשונה באמריקה, ברסיטלים וב"הנערה מוורשה". הוא חזר עם לילית לפולין וב-1935 היא חזרה לאמריקה. ב-1939 עם התחלת הפלישה הגרמנית לפולין ברח מהנאצים על ידי כניסה לברית המועצות דרך ביאליסטוק.

250px|ממוזער|גודיק בתפקיד החייט ליברמן בסרט Ulica Graniczna
בשנת 1942 הצטרף גודיק לצבא האדום ונפצע בקרב. לאחר שהחלים הופיע במוסקבה ואחרי 1944 בתיאטרון הצבא הפולני בלודז'. מ-1946 ועד מותו שיחק בתיאטרון הפולני בוורשה, שם נפטר ב-1952.

תפקידו הקולנועי הידוע ביותר הוא החייט ליברמן בסרט Ulica Graniczna בבימויו של אלכסנדר פורד ב-1948.

בהתאם לצו של נשיא פולין, בולסלאב ביירוט, שנחתם ב-10 בספטמבר 1952, הוענק לו צלב הקצין של עיטור מסדר פולוניה רסטיטוטה על הישגיו בתחום התרבות והאמנות.

הוא נקבר בשדרת המצטיינים בבית הקברות הצבאי פובזונקי בוורשה. בנו גיורא גודיק עלה לישראל והיה אמרגן.

## קישורים חיצוניים

## הערות שוליים

קטגוריה:יהודים אנשי הצבא האדום במלחמת העולם השנייה
קטגוריה:שחקני תיאטרון יהודים פולנים
קטגוריה:שחקני תיאטרון יידיש
קטגוריה:ילידי 1892
קטגוריה:פולנים שנפטרו ב-1952